
101. 

Min  Sang. 


Jeg  har  en  Skat,  jeg  har  kun  een, 

Og  lidt  det  vilde  nytte, 

Om  bort  for  Guld  og  Ædelsteen 
Jeg  søgte  den  at  bytte; 

Men  jeg  har  deelt  den  med  Enhver, 
Der  blev  mig  kjær  og  fik  mig  kJ  ær  — 
Ja,  selv  med  dem,  hvis  Ord  og  Færd 
Mig  gjorde  Verden  trang; 

Og  skjøndt  jeg  ødselt  paa  min  Vej 
Har  strøet  den  ud,  den  tømtes  ej. 

Og  aldrig  har  den  tynget  mig  — 

Det  er  min  Sang,  min  Sang! 

Jeg  har  en  Ven  — jeg  har  kun  faa 
Og  ingen  som  den  ene  ! — 

En  Ven,  som  kan  mig  heelt  forstaae. 
Og  som  jeg  har  alene. 

En  Ven,  som  altid  var  mig  tro, 

Som  skjemtede,  naar  jeg  var  fro. 

Og  dyssede  mit  Sind  til  Ro, 

Naar  Sorgen  det  betvang. 

Og  som  maaskee  mig  skjænker  end 
Et  Minde,  naar  jeg  slumrer  hen  — 

Jeg  har  en  Ven,  en  trofast  Ven: 

Jeg  har  min  Sang,  min  Sang! 

Jeg  har  — jeg  har  en  Talisman, 

En  gammel  Huldregave, 

Der  aabner  Haabets  Drømmeland 
Og  Mindets  Tryllehave. 

Og  fandt  jeg  end  hver  Hytte  stængt, 
Hvert  Hjerte  koldt,  hvert  Øje  strængt, 
Og  gik  jeg  end  forladt,  fortrængt 
I Nattens  Mulm  min  Gang, 

Jeg  havde  dog  et  Hjem,  en  Ven, 

En  Rigdom,  hvor  jeg  vandred  hen, 
Saalænge  jeg  har  Dig  igjen. 

Min  Sang,  min  Sang,  min  Sang! 


Har  jeg  kun  Dig,  hvad  spørger  jeg 
Om  Troner  og  Miljoner? 

Saasnart  jeg  \dl,  jeg  bygger  mig 
Af  Tanker  og  af  Toner 


3 


Et  Slot,  som  kan  til  Himlen  naae 
Og  rumme  Alle,  Store,  Smaa, 

Det  faaer  jo  Plads  i hver  en  Vraa, 
Om  den  er  nok  saa  trang. 

Der  bejles  ej  til  Ry  og  Rang, 

Der  vil  jeg  leve  fri  for  Trang, 

,:  Og  døe  før  Du  har  tabt  din  Klang, 
Min  Sang,  min  Sang,  min  Sang! 

J02. 

Den  nye  Vise. 


Den  nye  Vise?  — Bevares  jo!  — 

Den  kjender  vi  ogsaa  paa  Landet. 

Den  er  just  imode  hos  os,  kan  De  troe! 
Jeg  synger  nu  sletikke  Andet. 

Naar  ved  Klaveret 
Jeg  bli'er  placeret, 

Om  den  man  beder  mig  blot, 

Og  naar  jeg  vanker 
Omkring  i Tanker, 

Saa  nynner  jeg  ganske  smaat: 

(fordringsløst) : 

La  la  la  la  la  la. 


Det  var  en  Frøken  fra  Kjøbenhavn, 

Der  sang  den  hos  Kammerraad  Lynges. 

En  Frøken  . . . ja,  nu  har  jeg  glemt  hendes  Navn, 
Hun  vidste,  hvordan  den  skal  synges! 

Kn  saadan  Stemme 
Kan  Ingen  glemme, 

See,  det  var  Skole  og  Smag! 

Som  hun  slog  Triller  . . . 

De  forestiller 
Dem  ikke  det  Foredrag: 

(i  Salonstil) : 

La  la  la  la  la  la 

Min  gamle  Onkel  — De  veed:  Provst  Bang 
Han  har  nu  saa  stor  Interesse 
For  al  Slags  Musik,  men  især  dog  for  Sang 
De  skulde  blot  høre  ham  messe ! — 

Han  hørte  hende 
Kun  halvt  tilende, 

Saa  gik  han  — tænk  Dem  bngang! 

Og  næste  Morgen 
I Præstegaarden 
Spadsered  han  om  og  sang: 

(i  Psalmetone) ; 

:,:  La  la  la  la  la  la  :,: 

Den  nye  Vise!  — Den  var  det  just. 

„Ak,  havde  vi  den  arrangeret !“ 

Og  saa  satte  jeg  og  min  Fætter  August 
Os  begge  To  hen  til  Klaveret. 

Han  er  saa  dygtig, 

Saa  flink  og  kløgtig  — 
Det  vared  blot  et  Kvarteer, 
Saa  vandt  vi  Prisen, 

Vi  lærte  Visen  — 

At  sige  paa  denne  Maneer: 

(som  Vexelsang): 

La  la  la  la  la  la  la 


Saa  sang  vi  Visen  en  Stund  vi  To, 
Men  nu  kan  De  troe,  at  den  toner 
Fra  Kjøkken  og  Lade  og  Lo 
I dejlige  Variationer. 

Den  gjør  Furore 
Hos  Smaa  og  Store 
Rundtom  i hele  vor  By, 

Og  lille  Maren 
Og  store  Karen 
De  traller  i vildene  Sky: 

(i  Kjøkkenstil): 

:,:  La  la  la  la  la  Ic  la  :,: 


Den  bliver  sunget  tillands  og  -vands, 

Og  det  saa  det  næsten  er  syndigt! 

Og  nu  har  De  lavet  den  om  til  en  Dands, 
Der  klinger  saa  mageløst  yndigt. 

Den  blier  vist  spillet 
I Høst  til  Gildet, 

Saa  kommer  Fætter  igjen  — 

O,  jeg  kan  høre 
Den  for  mit  Øre  — 

Tænk  blot,  naar  de  spiller  den: 
(jublende  i Dandsetakt) : 

La  la  la  la  la  la 

103. 

Onkel  Mads. 


Onkel  Mads  er  liberal, 

Han  er  stemt  for  fri  Forfatning, 
Frihed  er  hans  Ideal  — 

Frihed  for  Beskatning! 

Men  fa  aer  han  sietingen  Tilvæxt  i Kassen, 
Og  faaer  han  sietingen  Fortrin  for  Massen, 
Gi’er  han  med  Glæde  paa  Friheden  Slip. 
:,:Aa!  — Der  er  Fleer  af  det  Princip. 


Onkel  Mads  er  dansk ; det  kan 
Den  kun  negte,  der  vil  lyve: 

Han  er  født  ved  Gammel  Strand 
Nummer  Femogtyve. 

Han  er  saagar  Skandinav,  naar  det  gjælder  — 
Men  gaae  i Krig  — nej,  saa  taler  han  heller 
Tydsk  til  de  Store  og  Dansk  til  de  Smaa ! 
Det  er  der  Fleer,  som  holder  paa! 

Onkel  Mads  var  ikke  med 
Dengang,  da  man  opfandt  Krudtet, 

Han  vil  a tout  prix  ha’  Fred, 

Det  har  han  besluttet. 

Aldrig  han  prøver  at  sejle  mod  Vinden, 

Aldrig  ved  Kamp  irriterer  han  Fjenden, 

Nej,  han  gi’er  efter,  gi’er  Alt,  hvad  han  kan.  . 
Det  gjør  der  mange  Fleer  end  han. 

Onkel  Mads  som  anseet  Mand 
Skyer  hver  folkelig  Forening, 

Kun  blandt  Mænd  af  Rang  og  Stand 
Henter  han  sin  Mening. 

Der  vederkvæger  han  Hjertet  og  Aanden  — 
,,Saadan  at  ta’  en  Etatsraad  i Haanden, 

Det  gjør  saa  godt^‘  — at  det  næsten  er  Skam 
Ak!  — Det  gjør  godt  i Fleer  end  ham. 

Onkel  Mads  er  højst  honnet  — 

Ja,  RU  troer  vist  En  og  Anden, 

At  han  efter  det  Portræt 
Strax  skal  kjende  Manden. 

I^røv!  De  kan  finde  paa  Gader  og  Pladser 
klasser  af  Madser,  paa  hvilke  det  passer  — 

Men  at  faae  Kik  paa  den  rigtige  Mand  — 

Nej,  det  er  det.  De  ikke  kan! 

104. 

Honnør-Marsch, 

ærbodigst  forfattet,  komponeret  og  dediceret  til  ,,de  saameget  yndede“ 
danske  Sangmeer,  med  Bøn  om  Pardon  for  de  øvrige  Viser. 

Maa  helst  synges  paa  ,,Køuenhaunsk“. 


JL  ra  simpel  Pige  har  jeg  svangen 
Mig  op  — op  paa  Forhøjningen, 

Og  overalt,  hvor  jeg  har  sungen, 
Fordobblede  jeg  Søgningen. 

Spørg  Herrerne,  især  de  fine, 

,,Hvem  synger  bedst  i Kjøbenhavn?‘‘ 

De  svarer  strax:  ,,Fer dinan di n e 
For  Dine  Ravn 
Det  er  mit  Navn. 

Aa,  De  kan  troe,  jeg  kan  synge  en  Sang! 

Og  De  kan  troe  jeg  kan  dandse  Kankan  ! 

Ja,  De  kan  troe  — osv.  — 

Djimdjim  dimmelimmelim 
Dimdimmelim 
Djimdjim  dimmelimmelim 
Dimmelimmelimdimdim ! 

Forleden  har  Adresavisen 

Paa  Vers  kaldt  mig  en  Nattergal! 

Der  stod:  „O  Dine,  Du  bær’  Prisen, 
Du  er  saa  grusom  national 
Og  der  er  Snese  af  Poeter, 

Som  jeg  faaer  Viser  af  — Jo  jo!  — 
Den  ene  — aa,  han  er  Trompeter!  — 
Og  han  er  go’. 

Det  kan  De  troe! 

Ja,  De  kan  troe,  han  kan  føre  en  Pen! 

Tænk,  det  er  ham  der  har  lavet  mig  den 
Ja,  De  kan  troe  — osv. 

Djimdjim,  dimmelimmelim. 

Fordi  man  gaaer  med  en  Tallerken, 

Kan  man  jo  være  lige  fin. 

Det  veed  jeg  da,  at  jeg  faaer  hverken 
Kritiker  eller  Vrøvl  paa  min. 

Theatrene  — aa,  de  har  skreven 
Mig  til  saa  tidt,  men  nej,  de  slap ! 

For  Lønnen  der,  den  er  saa  kneven, 

Og  man  faaer  knap 
Saamange  Klap. 

Næ,  maa  jeg  be’  om  en  Paveliong, 

Hvor  det  gaaer  til paa  den  gamle  Fagon. 
Nej,  maa  jeg  be’  — osv. 

Djimdjim  dimmelimmelim. 

105. 

Æneas  og  Dido. 

1,  som  ikke  rigtigt  veed, 
Hvor  Elskov  kan  grassere, 

Og  i Uforsigtighed 

Har  forglemt  at  assurere  ! 

Eder  til  Omvendelse 

Vil  jeg  synge  om  Fru  Dido, 

Som  ved  Selvantændelse 

Blev  et  Otfer  for  Kupido. 


Hun  var  Dronning  i det  Land, 
Der  kaldes  Barbariet; 

Men  for  sin  Barbar  af  Mand 
Var  hun  heldigviis  befriet  — 
Det  var  en  Figur  ! — komplet 
Som  en  Juno  af  de  trinde  — 
Hun  var  blot  lidt  vel  brunet  — 
Hun  var  næsten  Negerinde. 

Hun  var  stræng  i sin  Moral, 

Og  alvorsfuld  af  Mine, 

Sørged  dybt  for  sin  Gemal 
Og  gik  uden  Krinoline. 

For  Gud  Amor  lukkede 
Hun  andægtig  begge  Øren ; 

Dersom  En  blot  sukkede, 

Blev  han  strax  smidt  ud  af  Døren. 


Men  hvad  skeer  ! En  skjønne  Dag 
Var  Prinds  Æneas  strandet, 

Og  imellem  andet  Vrag 
Blevet  fisket  op  af  Vandet. 

Hun  og  han  og  han  og  hun 
Kort  og  godt:  de  saae  hinanden. 

Og  præcis  i samme  Stund 
Gik  Fru  Dido  fra  Forstanden. 


blun  gav  strax  et  Balparé, 

Og  hvad  der  hændte  siden. 

Det  kan  hvem,  der  lyster  see 
Paa  Latin  i Æneiden; 

Men  paa  Dansk  blev  Enden  den. 
At  hun  sagde:  ,,Vil  Du  hæ  mig! 
Det  er  haardt  at  tilstaae,  men 
Jeg  ta’er  ellers  Livet  a'  mig!‘* 

Prindsen  fandt,  Erklæringen 
Var  stik  mod  Etiketten, 

Og  forstod  Begjæringen 
Som  et  Brud  paa  Folkeretten. 
Næste  Dag  blev  den  Besked 
Underdanigst  rapporteret: 

,,Nu  er  hans  Durchlauchtighed 
Prinds  Æneas  ecliaperet!‘‘ 

Saa  blev  der  en  Støj  og  Storm, 
Hun  tog  hans  blanke  Sabel 
Og  hans  Søndagsuniform, 

Og  besteg  en  Brændestabel: 

Fut!  — Og  for  det  hele  Hof 
Gik  hun  op  i lyse  Luer  — 

De  var  af  et  brændbart  Stof 
Disse  gode,  gamle  Fruer. 

Slig  en  koghed  Kjærlighed 
Blev  dengang  paa  vor  Klode 
Anseet  for  en  Herlighed  — 

Gud  skee  Lov,  den  gik  af  Mode! 
Den  kan  være  meget  rar 
I Romancer  og  Ballader, 

Men  den  sikkreste,  man  har. 

Er  dog  den  paa  femten  Grader. 


Redaktørvise. 


V eed  Du  en  forhærdet  Sjæl  — 

En,  som  Rang  og  Stand  ej  ændser, 

Som  saagar  tør  være  fæl 
Imod  Excellencer, 

En,  som  i Frækhed  det  dertil  har  drevet. 
At  han  har  lastet,  hvad  'Damer  har  skrevet 
Saadan  et  Udyr  med  Næb  og  med  Klør 
: Han-  er  god  til  Redaktør. 


Veed  Du  En,  hvis  Hoved  kan 

Syv  Slags  Vrøvl  paa  eengang  rumme. 

En,  hvis  Ørehinder  man 
Bruge  kan  som  Tromme, 

En,  der  knap  vaagner  om  Morgenen,  førend 
Godtfolk  slaaer  Katten  af  Tønden  paa  Døren 
Og  som  dog  aldrig  bli’er  døv  eller  ør  — 

: Han  er  god  til  Redaktør. 

Veed  Du  En,  der  staaer  for  Skud 
Og  har  ingen  ømme  Steder  — 

En  med  rigtig  garvet  Hud, 

Sej  g som  Saalelæder  — 

En,  der  fra  Morgen  til  Aften  kan  taale 
Forfra  og  bagfra  at  prikkes  med  Naale 
Uden  at  miste  sit  gode  Humør  — 

Han  er  god  til  Redaktør. 

Veed  Du  En,  der  som  en  Struds 
Alt  kan  sluge.  Alt  fordøje: 

En,  der  selv  i Søl  og  Smuds 
Vove  tør  sin  Trøje  : 

En,  der  kan  dyppes  i Fjer  og  i Tjære, 

Galde  og  Sværte  — ja,  hvad  det  skal  være  — 
Og  som  endda  ikke  skifter  Kulør  — 

Han  er  god  til  Redaktør. 

Veed  Du  fremfor  Alting  En, 

Der  tør  binde  an  med  Alle, 

En,  der  staaer  paa  egne  Been  — 

Staaer  til  han  maa  falde  — 

Men  som,  om  ogsaa  idag  man  ham  fælder, 
Atter  imorgen  til  Kampen  sig  melder 
Ligesaa  lystig  og  trøstig  som  før  — 

Han  er  god  til  Redaktør! 

107. 

Mit  eget  Kompagni. 


Uer  har  vi  den  igjen, 

Den  søde  Vagtparade! 

Kom  Anna,  kom  herhen! 

Aa  kom!  Hvad  kan  det  skade? 

Kom  her  bag  dette  Jalousi, 

Og  tjen  mig  i 
At  see  den,  thi 
Det  er  mit  eget  Kompagni, 

Mit  Sværmeri, 

Der  gaaer  forbi  — 

Mit  eget  Kompagni, 

Ja,  mit  eget  Kompagni. 

1. 

Kan  Du  forstaae,  hvad  det  betyder: 
Hvergang,  at  det  skal  hen  paa  Vagt, 

Og  Trommen  blot  i Afstand  lyder, 

Saa  trommer  Hjertet  Uge  strax  i samme  Takt? 

2 

Kan  Du  forstaae,  hvorfor  det  banker 
Saa  højst  besynderligt  for  dette  Kompagni? 

Kan  Du  forstaae,  at  mine  Tanker 
Og  Drømme  alle  gaaer  paa  denne  Melodi: 

Trommelum  Trommelumtromtromtromtrom 

Der  har  vi  den  igjen. 

Den  søde  Vagtparade!  — osv. 

2. 

Kan  Du  forstaae,  hvor  det  kan  være. 

At  jeg  ifjor  paa  eengang  fik 
Passion  for  alt  det  Militære: 

For  Landsoldater  og  — for  Regimentsmusik? 

Det  var  en  Dag  sidst  i Saisonen  — 

Det  var  just  Dagen  efter  Ballet  hos  Fru  Gram  . . . 

Det  Bal,  Du  veed  . . . med  Kotillonen . . . 

Og  ham  . . . den  unge  Løjtnant  . . . ham,  Du  veed 
nok  . . . ham: 

Trommelum  :,:  Trommelumtromtromtromtrom  :,: 

Der  har  vi  den  igjen, 

Den  søde  Vagtparade  — osv. 

3. 

See  der!  See  der!  — See,  der  marscherer 
Han  stolt  foran  sin  lille  Trop! 

Nej  see!  Jeg  troer,  han  koketterer 
Med  Dig.  See,  Anna,  see ! Nej  see,  han  seer  herop ! 

Hvor  han  er  smuk!  ...  Ja  hør,  min  Pige: 
Det  er  han  trods  Dit  Smil  og  trods  Dit  Drilleri 
Og  det  har  j e g da  Lov  at  sige : 

Han  er  jo  Løjtnant  ved  mit  eget  Kompagni. 
Trommelum  Trommelumtromtromtromtrom. 


Ja,  siig  kun,  hvad  Du  troer. 
Og  hvad  man  troer  i Staden, 
Jeg  hører  ej  et  Ord 
Deraf  for  Vagtparaden  — 

Det  er  min  egen  Melodi, 

Den  stemmer  i — 

O ti,  o ti! 

Det  er  mit  eget  Kompagni, 
Mit  Sværmeri, 

Der  gaaer  forbi, 

Mit  eget  Kompagni, 

Ja,  mit  eget  Kompagni ! 

108. 

I Avisen! 

Mads  Mikkelsen  synger. 


føst  æ der  Herren,  Etatserod  Maank, 

Ham  ha  nu  di  Fornemme  valt 
Te  Risdasmand  faa  vos  — ded  æ en  Hal  laank 
Aa  røhored  æ han  aa  halt. 

Se,  ded  va  mod  mej,  a han  stillede  sej. 

Aa  der  hleu  en  Grinen  aa  Fnisen, 

Men  ded  va  sku  itte  a ham,  men  a mej, 

Se,  derfor  ska  han  i Avisen. 

Saa  æ der  Jostisroden,  ded  æ en  stour 
Filurikus,  ded  sier  jej  — 

Faa  jæ  hadde  tire  Processer  iQour 
Aa  han  Ion  mæ  taue  di  trej. 

Se,  trej  a di  fire,  ded  æ don  faa  galt  — 

Hva  Fan’  ska  vi  saa  mæ  Jostisen? 

Men  ded  ha  jæ  loued,  han  ska  faa  betalt, 

Aa  nu  ska  han  eng  i Avisen  I 

Aa  Prousten,  han  præker  saa  sødt  aa  saa  godt, 
Men  han  æ jost  rejted  poleert. 

Te  Julen  jæ  ga  ham  en  Griis  aa  let  Smaat  — 
Jæ  sku  ju  ha  Jens  konfirmeert. 

Men  han  va  nok  ette  fornøjed  endda: 

Te  Paaske  saa  slauted  han  Grisen  — 

Den  aad  han,  men  Drengen,  han  bleu  sku  vist  a. 
Jou  — han  ska  men  Sæl  i Avisen! 


Aa  saa  æ der  Douteren,  han  skulle  skee 
En  Skamfærd,  den  Bunne-Balbeer. 

Aa  Skytten  Mathisen  aa  saa  — la  me  see! 

Saa  troner  jæ,  der  itte  æ Fleer  — 

Jou  Mølleren,  ham  ska  vi  osse  ha  med. 

Faa  jæ  prutter  ette  paa  Prisen  — 

Aa  Dejnen  — ja,  han  gjør  nu  ingen  Faatred  . . . 
Men  han  ska  sku  dou  i Avisen ! 

109. 

Kjæresten. 

Pigen  synger. 


Vel  har  jeg  ej  forlovet  mig 
Og  faaet  Guldring  paa  min  Finger, 
Men  dog  alligevel  har  jeg 
En  Kjæreste,  hvor  sært  det  klinger; 
Hans  Navn  var  længst  i alle  Mænds 
Og  Kvinders  Munde  her  i Landet  — 
Han  hedder  Jens, 

Han  hedder  Jens  og  ikke  Andet, 

Han  hedder  Jens  — 

Han  hedder  Jens  — sletikke  Andet! 


Spørg  Kongen  om  hans  bedste  Ven, 
Saa  nævner  han  min  Hjertenskjære ! 
Spørg  Smaa  og  Store  efter  Den, 

Der  værned  bedst  om  Danmarks  Ære, 

Spørg:  Hvem,  der  slog  som  Mand,  imens 
De  Kloge  slog  sig  selv  for  Panden? 

Det  var  min  Jens! 

Det  var  min  Jens  og  ingen  Anden, 

Det  var  min  Jens, 

Det  var  min  Jens  — sietingen  Anden. 

Af  denne  Kjærest  er  jeg  stolt. 

For  ham  jeg  staaer  i Fyr  og  Flamme; 
Men  aldrig  har  det  Sorg  mig  voldt. 

At  alle  Piger  gjør  det  Samme. 

Nej,  Hver  og  En,  der  er  tilsinds 
Som  jeg,  maa  ham  sin  Kjærest  kalde. 

Hold  kun  af  Jens, 

For  han  er  tro  imod  os  Alle! 

Hold  kun  af  Jens, 

For  han  er  tro  — tro  mod  os  Alle, 

110. 

En  Hædersmand. 


Jeg  synger  en  Sang  om  en  Hædersmand, 
Og  hYis  I \dl  vide  hans  Navn  og  Stand, 
Saa  var  han  Soldat,  han  var  simpel  Karl, 
Ikke  engang  Korporal. 

Hans  Fødested  det  var  her  og  der, 

Hans  Navn,  det  var  baade  Poul  og  Peer. 
Til  Otteogfyrre  han  gjaldt  kun  lidt. 

Da  blev  han  Nummer  Et. 

Han  havde  et  Hoved  med  jevn  Forstand, 
Et  Hjerte  saa  godt,  som  det  vel  gik  an. 
En  Vilje  saa  sej  g,  som  en  Mand  har  havt, 
Dertil  to  Næver  paa  Skaft, 

Et  Bryst,  som  aandede  let  og  frit, 

En  Mave  med  mageløs  Appetit. 

Et  godt  Stykke  Staal  og  et  Par  Lod  Bly 
Døjed  han  uden  at  kny. 

Ilan  var  lidt  langsom*  i al  sin  Færd 
Og  tidt  lidt  sveden  og  tidt  lidt  tvær, 

Og  høflig  var  han  kun  til  Huusbehov  — 

Tydskerne  fandt,  han  var  grov.  ^ 

Skreg  han  blot  Hurra,  de  strax  fortrak, 

For  de  havde  faa^t  den  Idee : han  drak ; 
llvergang  han  gik  paa  og  rev  Alt  omkuld, 
Raabte  de : Nu  er  han  fuld ! 

Ham  var  det,  der  ved  Frederits  saa  stolt 
Sit  Indtog  i Fjendernes  Skandser  holdt. 

Som  trodsede  Ilden  ved  Frederiksstad 
Nætter  og  Dage  i Rad. 

Ham  var  det,  der  kæmpede  Een  mod  Fem, 

Til  Tydsken  fra  jVTysunde  lusked  hjem, 

Som  prygled  ved  Isted  den  hele  Flok, 

Lige  til  den  havde  nok. 

See,  det  var  den  rigtige  gamle  Jens. 

Nu  nævnes  hans  Navn  blandt  de  store  Mænds, 
Og  Folket  har  rejst  ham  et  stolt  Monument  — 
Det  har  han  ærlig  fortjent. 

Men  det  tør  vi  synge  til  Danmarks  Pris  : 

Endnu  har  det  Jenser  i Tusindviis. 

En  Mand  foran  dem!  — og  de  viser  strax. 

De  er  af  selvsamme  Slags! 

111. 

Jense-Marsch. 


Marsch,  Marsch!  Her  kommer  Jens! 
Her  kommer  alle  gode  danske  Mænds 
Krigskarl,  og  her  kommer  Pigernes  Jens. 
Marsch,  Marsch!  Her  kommer  Jens! 
Her  kommer  Vagten  for  vor  Existens. 
Marsch,  Marsch!  Her  kommer  Jens! 


Han  har  nu  sin  Intelligens, 

Den  skikkelige  Jens. 

Naar  Diplomaterne  er  læns 
Paa  Raad,  saa  raader  Jens, 

Og  naar  Traktat  og  Conferens 
Slaaer  fejl,  saa  kommer  Jens, 

Og  han  slaaer  til,  saa  det  skal  kjend’s, 
For  der  er  Krummer  i Jens. 

Marsch,  Marsch!  Her  kommer  Jens! 

o.  s.  V. 


27 


See,  det  er  nu  vist,  at  i hvad  der  saa  hænds, 
Saa  bider  det  Tydske  dog  aldrig  paa  Jens. 

Gid  bare  itide  man  havde  sagt:  ,.Rens 
Os  Landet  for  den  Pestilens,  lille  Jens!‘‘ 

Og  Ingen  i Verden  har  mindre  Tendens 
Til  at  gjøre  Vrøvl  og  gaae  Krebsgang  end  Jens. 
Tænk  blot,  om  han  var  bleven  Excellens 
Hvad  siger  I om  „Ministeriet  Jens?^‘ 

Marsch,  Marsch!  Her  kommer  Jens! 


o.  s.  V. 

112. 

Junkervise. 


Jijt  „Hoch!“  for  Junkerne  fjern  og  nær! 

Hurra,  Hurra,  Hurra! 

Vi  er  er  et  mageløst  Folkefærd, 

Hurra,  Hurra,  Hurra! 

Saa  line  og  fornemme  Planter,  som  vi, 
De  voxer  og  blomstrer  kun  i Driveri  — 
I Driveri!  — ak  ja  — 

Vi  leve!  Vi  leve!  Hurra! 


Vor  Fødsel  er  vor  Fortjeneste  — 

Hurra,  Hurra,  Hurra! 

Vi  veed  nok:  det  er  den  eneste; 

Hurra,  Hurra,  Hurra! 

Men  alle  de  andre  — hvad  nytter  de  til? 
Ved  den  kan  vi  blive,  hvad  Pokker  vi  vil 
Ja,  meer  end  det  endda  — 

Vi  leve!  Vi  leve!  Hurra! 

Yort  Udstyr,  det  er  kun  tarveligt, 

Hurra,  Hurra,  Hurra! 

Men  det  er  nobelt  og  arveligt, 

Hurra,  Hurra,  Hurra! 

Et  Hoved  — hvorpaa  man  kan  sætte  en  Hat 
Et  Hjerte  — ja,  eller  en  god  Portion  Yat! 

Det  har  vi  fra  Papa  — 

Yi  leve!  Yi  leve!  Hurra! 


Yi  g] ør  vor  Lykke  i Ro  og  Mag, 

Hurra,  Hurra,  Hurra! 

Bli’er  dekorerede  for  og  bag, 

Hurra,  Hurra,  Hurra! 

Mens  Andre  for  Ingenting  slider  og  slaas. 

Det  regner  med  Titler  og  Stjerner  paa  os 
Hver  Fødselsdag  — ak  ja!  — 

Yi  leve!  Yi  leve!  Hurra! 

Yi  raader  baade  i Krig  og  Fred  — 

Hurra,  Hurra,  Hurra! 

Hvordan  — ja,  det  kommer  Ingen  ved, 

Hurra,  Hurra,  Hurra! 

Det  er  fast  utroligt,  hvormeget  vi  kan, 

Naar  blot  vi  faaer  Embede,  faaer  vi  Forstand 
Yorherre  veed  hvorfra  — 

Yi  leve ! Yi  leve ! Hurra  ! 

Og  extra  Lykke  i Kj ærlighed, 

Hurra,  Hurra,  Hurra! 

Var  stadig  Junkernes  Herlighed  — 

Hurra,  Hurra,  Hurra! 

I Brand  kan  vi  stikke  hvert  Hjerte  paastand. 
Og  kan  vi  det  ikke  — naa,  saa  gaaer  det  an 
At  sige  det  endda  — 

Vi  leve!  Vi  leve!  Hurra! 


Ja,  hele  Verden  er  skabt  for  os, 

Hurra,  Hurra,  Hurra! 

Den  er  vort  Stamhuus,  vort  Arvegods, 
Hurra,  Hurra,  Hurra! 

Hurra  for  vor  høje,  vor  herlige  Stand. 
Fanfare ! Fanfare ! Blæs  alt,  hvad  I kan  : 
Trara,  Trara,  Trara! 

Vi  Junkere  leve!  Hurra! 

113. 

Gustavas  egne  Tanker. 


Jeg  har  nu  saadan  mine  egne  Tanker 
Om  Grunden  til,  at  næsten  ingen  Mand 
Tør  lade  Kvinden  bryde  sine  Skranker 
Og  fri  og  frejdig  vise,  hvad  hun  kan. 

Mon  ej  det  er  af  Frygt,  man  indespærrer 
Os  i vort  Hjem?  Jo,  Sagen  er  nok  den. 

At  alle  Mændene  vil  være  Herrer, 

Men  alle  Herrerne,  ak,  de  er  langtfra  Mænd» 

Paa  Ballerne  tør  de  kun  engagere  — 

Hvorfor  kan  vi  ej  faae  den  samme  Ret? 

Ak  nej ! Det  tør  de  ikke  risikere. 

De  veed,  en  Dame  bliver  aldrig  træt. 

Og  gjælder  det  at  vælge  sig  en  Mage, 
Hvorfor  maa  de  kun  frie  — vi  Andre  ej? 

Ak  jo!  De  stakkels  Herrer  er  saa  svage. 

De  veed,  de  kunde  aldrig,  aldrig  sige  Nej. 


Hvorfor  monstro  de  tappre  Krigsmænd  negter 
Vort  Kjøn  en  Plads  i deres  Bataillon? 

Ak  jo:  De  veed,  at  ingen  af  dem  mægter 
At  lære  Damer  Subordination. 

Hvorfor  gav  ej  de  vise  Statsmænds  Skare 
Os  Plads  i Raadet?  — Det  er  ligefrem: 

En  Krinoline  i Konseillet  bare  — 

Saa  er  der  ikke  længer  nogen  Plads  til  dem. 


Det  nye  Babylon. 


1 de  gode  gamle  Tider 

Babylon  blev  regnet  for  den  værste  By. 

Den  har  vist  havt  slemme  Sider, 

Siden  den  er  kommet  i saa  fælt  et  Ry; 
Men  efter  Alt,  hvad  jeg  seer  og  hører 
Om  Kjøbenhavn,  jeg  siger  kun: 

Saadan  et  Væsen,  som  der,  de  fører. 
Førte  de  dog  knapt  i selve  Babylon. 


Ingen  By  er  saa  forslugen 

Paa  Musik  og  Fjas  og  Spads  og  Gøgleri 

Otte  Aftener  om  Ugen 

Myldre  Smaa  og  Store  ud  i Tivoli. 

Tyve  Theatre  snart  Byen  tæller  — 

Det  la’er  jeg  gaae!  jeg  siger  kun: 

At  Sangerinder  i hver  en  Kjelder 
Havde  man  dog  knapt  i selve  Babylon! 

Der  med  Skjorter  som  Balloner 

Seer  man  Femaarsfrøkener  paa  Gaden  gaae, 

Kokkepiger,  Skurekoner, 

Alle  har  de  Silkeslæb  og  StrudsQer  paa. 
Knegte,  der  knap  er  en  Alen  lange. 

Knipser  ad  selve  Salomon, 

Skriver  og  skriger,  saa  Folk  bli’er  bange  — 
Turde  de  vel  det  i selve  Babylon? 

Herre  kalder  der  Enhver  sig; 

Pøblen  har  ej  Bluse  eller  Trøje  paa. 

Nej,  min  Sandten:  den  forklæ’r  sig 
Den  gaaer  om  med  Briller  og  i Paletot. 

Naar  man  da  veed,  at  til  ,,Folk  fra  Gaden‘‘ 
Regnes  Enhver,  der  ej  er  „von“  — 

Tænk  saa,  hvormange  der  er  i Staden! 

Mon  der  vel  v^  fleer  i selve  Babylon? 

Alle  er  de  nu  skinbarlig 

Grebne  af  den  røde  Republiks  Idee ! 

Deres  Blodtørst,  den  er  farlig. 

For  den  er  saa  lumsk,  den  la’er  sig  aldrig  see. 
Aldrig  man  hørte  dem  klamres  eller 
Slaaes  — nej,  de  trak  paa  Skuldren  kun. 
Saadan  en  ondartet  Slags  Rebeller 
Kjendte  man  dog  ej  i selve  Babylon. 

115. 

Fru  Professorinden. 

(I  ,,Kunstner“-Dialekt). 

Min  ferste  Mahn  — ach  ja  — han  var  Brofesser  — 
Hans  Fach  de  var  den  bajere  Magi  — 

Han  gjorde  Non-plus-ultra-tour-d’adresser 
Och  var  en  unbegribelich  Geni. 

Tilsidst  — ja  denk  Dem  mahl  min  Skræk!  — 
Tilsidst  ferschvandt  han  self  — Putz  weck,  weck, 

weck. 


Min  andre  Mahn,  han  var  præcis  de  Samme. 

Han  var  Brofesser  i Byroteknik 
— Fyrværkeri,  ferstaaer  De  — Fyr  und  Flamme, 
Han  explodirede  hver  Øjenblik! 

Och  so  engank  — Hvad  troer  De  vel?  — 

So  sprank  han  self  i Luften  mit  en  Schmæld. 

Min  tridje  Mahn,  han  lefte  for  sin  Himmel: 

Han  var  Brofesser  so  ...  i Luftballon. 

Hvor  hajt  de  gik,  han  blef  doch  aldrich  schvimmel, 
Faldt  aldrich  nier  — mais  non,  messieurs,  mais  non!  — 
Han  kunde  iche  sige  Stop  — 

Nu  gaaer  han  immer,  immer  højre  op! 


Min  sidste  Mahn  — han  var  Ostindianer  — 

At  løpe,  de  var  hans  Brofesserat. 

Han  var  famos  paa  alle  Løpebaner  — 

Och  hatte  Pris  fra  hver  en  Botentat. 

Han  løp  fra  Alle  — Ein,  Zwei,  Drei!  — 

,:  Der  løp  kun  Een  fra  ham  — och  de  var  jaj ! — 

116. 

Den  forbudne  Frugt. 

Naar  man  som  jeg  i al  sin  Tid 
Har  været  exemplarisk, 

Holdt  en  Diæt  og  viist  en  Flid, 

Der  er  komplet  barbarisk, 

Naar  man  har  opført  sig  som  Atheist 
Baade  mod  Venus  og  Evan, 

Spillet  hver  Aften  sin  Halvskillings-Whist 
Aldrig  smagt  andet  end  Thevand! 

Saa  kan  I troe,  man  er  kommen  vidt. 

Jo,  saa  staaer  man  der  smukt, 

Saa  har  man  netop  faat  Appetit 
Til  den  forbudne  Frugt. 


Ja,  det  er  haardt!  Men  netop  nu 
Har  jeg  kun  den  i Tanken, 

Nævner  man  blot  et  Rendezvous  — 
Strax  faaer  jeg  Hjertebanken! 

Jeg  kan  jo  see  dem  for  min  Fantaffi 
Disse  forvovne  Intriger  . . . 

Tænk:  disse  Skabe  man  skjuler  sig  i! 
Tænk:  disse  Vindver  og  Stiger  — 
Flagrende  Lokker  — flagrende  Dragt  — 
Midnat  — Farer  og  Flugt  — 

Tænk  Jer  saa  mig,  der  aldrig  har  smagt 
Paa  den  forbudne  Frugt. 


Nej,  men  jeg  ijiaa,  jeg  skal,  jeg  vil 
Vide  hvordan  den  smager. 

Hvad  det  saa  koster  — lad  staae  til! 
Tanken  mig  reent  betager. 

Hele  min  Digten  og  Tragten  og  Trang 
Det  er  at  gaae  over  Stregen, 

Bare  en  eneste,  eneste  Gang 
At  komme  med  paa  Galejen  ! 

Bare  een  Gang  i hele  min  Tid 
At  faae  Længselen  slukt ! 

Bare  en  lille  eneste  Bid 
Af  den  forbudne  Frugt! 

117. 

Skyttemarsch 

for 

Smaa  «g  Store. 


tøssen  paa  Nakken, 
Drenge  og  Mænd! 
Bæltet  om  Frakken, 
Sablen  ved  Lænd! 
Gamle  og  Unge, 

Mærk  Jer  enhver: 

Snart  kan  det  runge  : 
,,Vagt  i Gevær 
Vel  vi  behøver 

At  lege  Soldat  — 

Til  at  lege  Røver 
Er  vor  Nabo  parat ! 
Derfor  Bøssen  paa  Nakken, 
Drenge  og  Mænd! 
Bæltet  om  Frakken, 

Sablen  ved  Lænd  ! 

Plaf,  Plaf,  Plaf! 

Spildt  var  ret  aldrig  det  Skud,  der  traf. 
Selv  om  kun  for  Løjer 
Vi  øver  os  saa  smaat. 

Selv  om  Pappegøjer 
Idag  vi  skyder  blot, 

Legen  kan  nok 
Blive  Alvor,  pas  paa: 

Kommer  Ørnenes  Flok, 

Siger  Store  og  Smaa: 

Plaf,  Plaf,  Plaf! 

Spildt  var  ret  aldrig  det  Skud,  der  traf! 
Nu  Bøssen  paa  Nakken 
osv. 


En,  To!  En,  To!  En,  To!  Ret! 
Fremad  Marscli!  — det  gaaer  saa  let. 
Baglænds  Marscli ! Fy,  det  er  saa  svært. 
Det  faaer  vi  aldrig  rigtig  lært  — 

Nej,  Bøssen  paa  Nakken 
osv. 


Bum!  Bum!  Paa  Kanonens  Klang 
De  danske  Drenge  svarer  med  Sang: 
Vi  kommer  vel  med  engang 
Paa  Vagt  i den  gamle  Vang  ! 

Da  skal  de,  som  Hegnet  har  brudt, 
Blive  budt 
En  Salut, 

Der  er  skudt 
Af  en  Gut, 

Som  har  leget  med  Kugler  og  Krudt 

Bøssen  paa  Nakken, 

Drenge  og  Mænd! 

Bæltet  om  Frakken, 

Sablen  ved  Lænd  ! 

Gamle  og  Unge, 

Mærk  Jer  enhver: 

Snart  kan  det  runge: 

„Vagt  i Gevær 
Vel  vi  behøver 
At  lege  Soldat, 

Til  at  lege  Røver 

Er  vor  Nabo  parat ! 
Derfor  Bøssen  paa  Nakken, 
Drenge  og  Mænd! 

Bæltet  om  Frakken, 

Sablen  ved  Lænd! 

118. 

Ved  det  sidste  Glas. 

•’'Ak  ja, 

Hvor  jeg  nu  er  sjælefro  ! 

Hurra 

For  Elskov,  Yiin  og  Vennetro! 
Tralalala ! 

Tænk,  hvor  hyggeligt  at  boe 
Og  bygge  her  i denne  Kro  — 
Yi  To 

1 Fred  og  Ro  ! 


Ikke 

Drikke 

Andet  end  Yiin, 
Klar  og  lin, 
Netop  min 
Medicin ! 

Fjase, 

Spadse, 

Trodse  hver  Trang 
Natten  lang 
Under  Sang 

Og  Klingklang  — Klingklang!  — 
Glad  som  nu 

Du  og  jeg  og  jeg  og  Du  — 

Flere  ej  — 

Nej,  nej,  nej: 

Kun  Du  og  jeg! 

Tømme  Tønder  paa  Tønder, 

Glemme  Verden  og  dens  Synder, 

Ak  ja, 

Hvor  jeg  nu  er  sjælefro  — 
osv. 

Rigdom  og  Ære, 

Alt  jeg  forsmaaer. 

Kan  jeg  begjære 
Meer,  naar  jeg  faaer 

Lov  til  at  drikke  med  Dig  i tusinde  Aar, 
Ja,  til  Timen  slaaer, 

Da  Rub  og  Stub  forgaaer  — ? 

God  Taar! 

119. 

„Afslutning!" 

En  Vise  at  synge,  hvor  Talerne  bliver  for  mange  og  for  lange  — 
oprindelig  skrevet  til  Melodien  ,,Så  lunka  vi.“ 


Hør  nu,  jeg  har  med  Græmmelse 
Bemærket  en  Fornemmelse 
Af  inderlig  Beklemmelse 
Paa  denne  skjønne  Dag. 

Derfor  til  Glædens  Fremmelse 
Og  Kjedsomhedens  Hæmmelse 
Vil  vi  ta’  en  Bestemmelse 
Til  Bedste  for  vort  Lag. 

Vi  har  seet,  at  den  alvorlige 
Deel  af  Festen  er  den  daarlige  — 
Nu  vil  jeg, 

Hvis  I ej 
Siger  Nej, 

Slaae  en  Streg 
derover  — det  vil  jeg. 

Husk  blot,  hvor  det  generede 
Os,  naar  vi  proponerede 
De  her  reglementerede 
Saluter,  en  til  Hver! 

At  faae  dem  motiverede 
Forsigtigt  formulerede 
Og  rigtigt  nummererede. 

Den  Kunst,  ja,  den  var  svær! 
Derfor  vi  for  Proponenterne 
Vil  ihast  paa  Komplimenterne 
Gjøre  Has, 

Thi  en  masse 
Faaer  de  Plads 
Just  tilpas 

I et  og  samme  Glas! 


Men  da  den  hele  Klat  er  i 
Det  ene  Glas,  saa  fatter  I: 

At  løfte  det  med  Slatter  i 
Er  strængelig  forbudt. 

Nej,  tøm  det,  og  skjænk  atter  i 
Husk:  Nippedrik  er  Pjatteri, 

Og  viid:  Vi  har  et  Batteri 
Af  Flasker  til  Salut! 


J)rik  det  saa  til  sidste  Draabe  ud, 
Og  lad  saa  i Kor  os  raabe  ud: 
Leve  hver 
Broder  kjær 
Fjern  og  nær, 

Men  især 

Dog  vi,  som  sidder  her! 


120. 

Loyale  Rim. 

Deputationen  synger  til  „Dronning  Krinoline**. 


Lyt  naadig  til  vor  Madrigal ! 
Rundtom  fra  Bjerg  og  Dal, 
Fra  Kjelder  og  fra  sjette  Sal 
Den  klinger  lige  loyal. 

Ja,  Du  kan  sige  uden  Pral, 
Din  Magt  er  kolossal ; 

Det  første  Bud  i vor  Moral 
Er  det:  at  være  loyal. 

Saa  vidner  for  Din  Pjedestal 
Den  sanddru  Nattergal, 

Der  kvidrer  i Din  Hofjournal 
Saa  erke-erke-loyal. 


Hver  Fest  for  Dig  og  Din  Gemal 
Er  os  et  Bakanal. 

Og  naar  vi  faaer  en  Perial, 

Bli’er  Tonen  dobbelt  loyal; 

Da  offres  sans  fagon  til  Baal 
Hver  skjændig  Liberal. 

Ja,  da  er  det  en  lumpen  Ka’l, 

Der  ej  er  meer  end  loyal. 

O Du  vort  højste  Ideal, 

Hav  Medynk  med  vor  Kval : 
Bemærk,  behæng,  betænk,  beta 
Hver  U-u-u-ultraloyal! 

121. 

Peters  Spindevise. 


En  uskyldig  Drengelil 

Seent  i Aftenstunden, 

Medens  Maanen  smilte  mild, 
Yandred  fro  ad  Kilden  til 
Dybt  i Rosenlunden  — 

Yogt  Dig,  yogt  Dig,  Drengelil, 

Snart  er  Glæden  svunden!:,: 


junkermøen  let  i Sind 

Seent  i Aftenstunden 
Listed  til  den  Smaa  sig  ind. 
Trykked  ham  et  Kys  paa  Kind 
Dybt  i Rosenlunden  — 

Yogt  Dig,  vogt  Dig,  Drengelil, 
Snart  er  Glæden  svunden! 

Aldrig  før  var  Sligt  ham  mødt 
Dybt  i Rosenlunden. 
Nattergalen  slog  saa  sødt, 

Ak,  og  Hjertet  er  saa  blødt 
Seent  i Aftenstunden  — ! 
Vogt  Dig,  vogt  Dig,  Drengelil, 
Snart  er  Glæden  svunden! 

122. 

Søren  Pipperups  første  Kjærlighed. 

Jæ  hade  te  min  Mesters  Berthe 
En  Kjerlighed,  aa  den  va  reen!  — 

Men  hun  va  falsk,  aa  hinnes  Hjerte 
De  va  saa  haardt  som  Krampensteen. 

Jæ  sto  i Bøstenbinnerlære, 

Jæ  va  kons  Dreng  og  ente  meer; 

Men  hinnes  Løst  va  Guld  og  Ære: 

Hun  velle  ha  en  tysk  Balbeer. 


Hun  va  mit  Haab,  hun  va  min  Løkke, 
Hun  va  min  Tanke  Da  aa  Nat 
Te  jæ  fek  gort  mit  Svendestykke 
Aa  kom  i Frakke  aa  i Hat. 

Nu  fek  jæ  Reng  i begge  Øren, 

Aa  jæ  fek  tændt  en  „Radekop‘% 

Nu  va  jæ  ente  længer  Søren, 

Jæ  va  „den  onge  Pipperop^^ 

Aa  nu  be  der  en  Gratuleren, 

Aa  der  be  Bal  paa  vorres  Kro, 

Aa  jaj  aa  Tysken  — ham  Balberen 
Vi  friede  nu  begge  To. 

Men  Amor,  han  æ Landsforrædder 
Aa  Mester  mæ,  de  ku  jæ  see! 

Aa  Berthe,  hun  va  ente  bædder: 

Di  holdt  mæ  Tysken  alle  Tre! 


Saa  daali  ha  jæ  aldri  vaaren, 

Jæ  husker  blot,  di  bar  mæ  hjem. 
Aa  da  jeg  vouned  næste  Maaren, 
Saa  sa’  jæ  bare:  ,,den  va  slem!^^ 
Di  skønne  Drømme,  di  var  fløjne. 
Den  nye  Hat  va  liesaa. 

Ud  gek  jæ  mæ  to  brune  Øjne, 

Men  jæ  kom  hjem  mæ  ed  Par  blaa 

123. 

Fremad,  frem! 

(18  6 4). 


Fremad,  frem!  Danmarks  Sønner  herfrem! 
I,  som  Skjændsel  og  Haan  ej  vil  bære! 
Fremad,  frem 
For  vort  Hjem, 

For  vor  Ret  og  for  vor  Ære ! 

Eet  Løsen  gjælder  nu  for  Alle, 

Det  lyder:  Sejre  eller  falde! 

Hør  Fjendens  Appel! 

See  Træl  under  Træl 
Sig  samler  om  Røverens  Fane 
Mod  Love  og  Tro,  mod  Ret  og  Skjel 
Vor  Fædrejord  at  rane! 

Derfor  frem ! 

Fremad,  frem 

For  Danmark,  for  vort  Hjem! 

Fremad,  frem!  Ej  vi  veed  deres  Tal, 
Men  en  Regning  vi  veed,  som  er  sikke 
Knald  i Knald! 

Fald  paa  Fald! 

De  kan  tælles,  naar  de  ligger. 

Slaa  ned,  slaa  ned,  slaa  ned  forfode! 
Kun  Død  og  Saar  har  de  tilgode. 

Betal  dem  vor  Gjæld! 

Og  Hæder  og  Held 
Skal  Danmark  den  Sejrende  skjænke ; 
Men  den  være  Tydsker  og  Træl, 

Der  Dannebrog  vil  sænke  ! 

Nej,  herfrem! 

Fremad,  frem 

For  Danmark,  for  vort  Hjem! 

124. 

Glem  ej! 

Improvisatoren  synger. 


VJlem  ej,  o glem  ej. 

Hvorfor  Vorherre 

Gav  Dig  den  tryllende,  sølvklare  Røst ! 
Blot  ved  et  Ord, 

Et  eneste  lille. 

Kunde  Du  skjænke  den  Lidende  Trøst. 


Glem  ej,  o glem  ej. 

Hvorfor  de  milde. 

Funklende,  sj elfulde  Øjne  Du  fik! 
Den,  som  er  syg 
Og  saaret  til  Døden, 

Kunde  Du  helbrede  blot  ved  et  Blik. 

Glem  ej,  o glem  ej, 

Hvorfor  det  lille, 

Kjærlige  Hjerte  Dig  Himmelen  gav! 
Gjern  ej,  o gjem  ej 
Gaven  for  Vennen, 

Der  vilde  vogte  den  tro  til  sin  (xrav! 

125. 

Serenade. 


Dejlige  Lille!  Viis  Dig  igjen, 

Flygte  kan  sletikke  nytte. 

Amor  har  Vinger,  han  er  min  Ven  — 
Hvor  i Alverden  Du  saa  smutter  hen, 

Vil  Du  dog  blive  hans  Bytte  ! 

Let  vil  Du  da  faae  en  strængere  Dom, 
Tænk,  om  han  skød  Dig  tildøde ! 

Han  er  saa  grusom,  men  jeg  er  saa  from. 
Jeg  skal  beskytte  Dig  mod  ham,  o kom ! 
Kom  dog  og  hør  mig.  Du  Søde! 


Dejlige  Lille,  tro  ej.  Du  kan 
Trygt  Dig  for  Tonerne  gjemme! 

Stænge  dem  ude  — det  gaaer  ej  an. 
Husk,  at  i Drømmens  fortryllede  Land, 
Der  har  just  Sangeren  hjemme! 

Gynger  Du  end  mellem  Alfer  i Sky, 
Krandset  med  Valmuer  røde, 

Ej  fra  dit  Leje  skal  Tonerne  fly. 

Nej,  de  skal  hviske  saa  bønligt  og  bly 
Kom  og  hør  mig,  Du  Søde! 

126. 

„Det  er  haardt!“ 


Hvad  en  Hofpoet  maa  lide ! 

Ak,  saadan  som  jeg  maa  slide 
For  min  Føde  — det  er  haardt! 
Sidde  her  og  spekulere 
Nat  og  Dag  og  transpirere 
For  en  gros  at  fabrikere 
Lirumlarum  — det  er  haardt! 

Men  saa  dertil  faae  den  Skose, 

At  min  Kunst,  den  Kunst  at  rose. 
Er  saa  let  som  Fod  i Hose  — 

Det  er:,:  dog  minsæl  for  haardt!  :,: 

Være  henrykt  paa  Befaling 
Og  bedrøvet  for  Betaling 
Og  beredt  til  Nattergaling 
Naarsomhelst  — see,  det  er  haardt! 


Kammerdigteren  synger. 


skulde  bare  vide, 

Stadig  dreje  samme  Lire, 

Prise  uden  al  Satire 

Fæ  paa  to  og  Folk  paa  Fire  — 

Det  er  endnu  mere  haardt! 

Ingen  Mukken,  ingen  Pukken, 

Altid  sød,  som  man  var  trukken 
Lige  op  af  Sirupskrukken  — 

Huh!  det  er:,:  — ja,  det  er  haardt! 


Jeg  har  skrevet  kvalme  Oder, 

Jeg  har  løjet  efter  Noder 
Og  i Takt,  trods  nogen  Broder 
I Apollo  — det  er  haardt!  — 

Jeg  har  taalt,  at  hver  Plebejer 
Haanlig  Fingre  ad  mig  peger. 

Ja  endogsaa,  at  Lakajer 

Roser  mig  — skjøndt  det  er  haardt!  — 

Men  naar  dertil  man  det  driver, 

At  tilsidst  beskyldt  jeg  bliver 

For  at  troe,  hvad  selv  jeg  skriver  — 

,:  Det  er:,:  saa  minsæl  for  haardt!  :,: 

1 2 <• 

Tjener  og  Herre. 


Jeg  er  Tjener  — ja  vel!  — 
Men  jeg  har  dog  det  Held, 
At  min  Herre  igjen  er 
Tjenerens  Tjener. 

Tralala. 

Som  falleert  Spekulant, 
Reduceert  Aspirant 
Og  kasseret  Kasserer 
Alt  man  proberer. 
Tralala. 

Jeg  „parlerer‘‘  perfekt, 

Er  Student  med  „Reject‘% 
Og  trods  nogen  Pariser 
Sliber  jeg  Fliser. 

Tralala. 

Min  Familje  er  stor  — 

Og  saa  gammel!  — Jeg  troer, 
At  af  Tanter  jeg  har  to 
Snese  i Vartou. 

Tralala. 

Min  Kredit  er  solid: 

Jeg  har  i et  Aarstid, 

Hvad  der  lykkes  saa  sjelden, 
Levet  af  Gjælden  — 
Tralala. 

Men  er  Lykken  mig  huld, 
Snart  en  halv  Tønde  Guld 
Kollektøren  mig  sender  — 

Saa  — „Deres  Tjener 
Tralala. 

128. 

Det  stærke  ^jøn. 


Søde  Smaa!  Hvis  I er  de  Svage, 

Hvorfor  da  byde  de  Stærkere  Trods? 
Hvorfor  ikke  kj ærlig  modtage 
Haanden,  der  kjærlig  rækkes  af  os? 
Hvorfor  ej  os  byde  som  Gave, 

Hvad  som  Ran  I ej  negte  os  kan? 

Hvorfor  med  Smil  ej  gjore  til  Slave 
Den,  som  ved  Haan  I kun  gjør  til  Tyran? 


Stakkels  smaa,  forblindede  Gjække, 
Kjendte  I blot  Eders  tryllende  Magt! 
Hele  Verden  kunde  I lægge 
For  Eders  Fod,  om  det  var  Eders  Agt. 
Veed  I da  ej,  hvor  let  I kan  lede 
Den,  som  al  Eders  Modstand  beleer? 

At  I kan  byde  blot  ved  at  bede?  — 
Hvad  i Alverden  forlanger  I meer? 


64 


^Veed  I ej:  de  vildeste  Helte 
Fanges  saa  let  i den  løsnede  Lok, 

Og  til  staalsat  Hjerte  at  smelte 
Bare  en  glødende  Taare  er  nok?  — 

Lov  mig  da  Et:  Lad  Verden  ej  mærke, 

Hvad  jeg  nu  vil  betroe  Jer  iløn: 

Vi  er  de  Svage,  I er  de  Stærke! 

— Xn  kan  T see,  jeg  er  svag  som  mit  Kjøn 

129. 

Hvad  skal  man  sige! 

Madrigal. 


Hvor  skal  en  stakkels  lille  Pige 
Bestaae  mod  Amors  Trylleri? 

For  ham  maa  alle  Guder  vige  — 

Det  staaer  i min  Mythologi. 

Og  alle  Digterne  de  sige: 

Det  er  rædsomt  at  være  fri, 

Men  det  er  Lykke  uden  Lige 
At  lænkes  i hans  Slaveri  — 

Og  naar  en  stakkels  lille  Pige 
Nu  engang  troer  paa  Poesi, 

Hvad  skal  man  sige ! Hvad  skal  man  sige 
Saa  gaaer  hun  selv  saa  let  deri ! 

Naar  man  nu  ve  ed,  at  han  kan  snige 
Sig  frem  ad  hver  en  lønlig  Sti, 

Og  naar  man  veed,  han  kan  bestige 
Hver  Muur  og  gaae  hver  Vagt  forbi, 

Og  man  seer  Fattige  og  Rige 
Sig  bøje  for  hans  Tyranni, 

Og  føler,  man  kan  ej  bekrige 
Sin  Hu,  sit  Haab,  sin  — Sympathi  — 
Ja,  hvad  skal  saa  en  lille  Pige 
Formaae  mod  Amors  Trylleri? 

Hvad  skal  man  sige!  Hvad  skal  man  sige 
— Ja,  jeg  har  taget  mit  Parti. 

130. 

Tryilegrenen. 

Arie  med  Spanskrorsakkompagnøment. 


Skulde  nogen  Skat  mig  friste, 
Saa  var  det  en  Tryllegren 
Uden  Blade,  uden  Kviste 
Ganske  simpelt : — saadan  en ! — 
Ej  af  den,  jeg  vilde  fordre 
Andre  Hexekonster,  end 
,:  At  den  strax,  naar  den  fik  Ordre, 
Fløj  afsted  til  Den  og  Den 
Og  da 

Dada,  Dada,  Dada! 

Ingen  Magt  den  skulde  standse 
Nej,  til  selv  jeg  raabte  „Stop!^^ 
Nat  og  Dag  den  skulde  dandse 
Sin  velgj ørende  Galop. 

Hop,  Hop,  Hop  . . . 

Tænk,  baade  her  og  udenlands 
Tænk,  hvilken  Kjepperygdands ! 

Tænk,  hvormeget  godt  man  kunde 
Opnaae  ved  dens  Førelse  ! 

Syge  gjorde  man  til  Sunde, 

Døve  gav  man  Hørelse ! 

Tænk,  hvor  nemt  den  kunde  klare 
Pro  og  Contra  i en  Sag ! 

Tænk  det  Vrøvl,  man  kunde  spare, 
>Taar  den  slog  sit  Trylleslag 
Dada! 

Dada,  Dada,  Dadalj 
Tænk  engang,  hvor  Politiken 
Vilde  faae  et  andet  Sving, 

Naar  blot  Tryllegrenen  gik  en 
Lille  Tour  hver  Dag  omkring! 

Ak,  Ak,  Ak, 

Ak,  hvor  de  saa  blev  enige 
De  Store  og  de  Menige! 


Hver  en  fremmed  FrihedsQende, 
Hver  en  Røver  gridsk  og  gram 
Skulde  jeg  med  Stokken  sende 
Telegram  paa  Telegram, 

Hver,  der  trodsed  Folkeretten, 
Ved  at  løsne  et  Skud  Krudt, 
Hver,  der  fælded  Bajonetten 
Eller  løftede  en  Knut 

Fik  da 

Dada,  Dada,  Dada! 
Gjorde  bare  en  af  Fætter- 
ne deraussen  sig  for  bred  — 
Naa,  Potz  Tausend  Donnervetter 
Hvor  det  skulde  hagle  ned! 

Jo!  Jo!  Jo! 

Jo  jo,  der  skulde  Fleer  end  En 
Faae  Nytte  af  min  Tryllegren! 


ijij  . /I:  ? ' 

Notitser. 


Af  de  foranstaaende  30  Viser,  der  paa  en  enkelt  Undtagelse  nær 

er  skrevne  efter  Udgivelsen  af  de  ,, hundrede  Viser“,  har  en  Tredie- 

decl  tidligere  været  trykt,  Resten  udgives  her  for  første  Gang  med 

tilhørende  Musik. 

101.  Min  Sang.  Utrykt.  Melodi  af  Forf. 

102.  Den  nye  Vise.  Utrykt  Mel.  af  C.  C.  Moller, 

103.  Onkel  Mads.  „Paa  den  anden  Side“.  Mel.  af  Forf. 

104.  flonner-Marsch.  „Skræderens  Debut“.  Mel.  af  Forf.  (utrykt). 

105.  Dido  og  Æneas.  Utrykt.  I forkortet  Skikkelse  indlagt  i Farcen 
,,En  rigtig  solid  Pige“.  Melodien  en  fransk  Folkevise.  (La 
Palisse). 

106.  Hedaktorvise.  ,,Redaktionssekretæren‘*.  Melodien  en  Variant  af 
Dupuys  ,. Gubben  Didrik“. 

107.  Mit  eget  koiiioagni.  Melodi  af  Aumont  (,,Le  tambour  negre“). 

108.1  .Avisen!  ,,Redaktionssekretæren“.  Mel.  af  For f. 

109.  Kjærestesi.  Utrykt.  Kupletcyklen  ,, Herhjemme  og  derovre“. 
Mel.  af  S in  gele.  (,,Mes  bons  amis“). 

110.  En  Hædersmand.  Utrykt.  Samme  Cyklus.  Mel.  af  C.  C.  Møl- 
ler. 

111.  Jense-Marsch.  Samme  Cyklus.  Mel.  af  C.  C.  Møller. 

112.  Junkervise.  Utrykt.  Forkortet  indlagt  i Farcen  , .Krinoline  den 
Store“.  Tydsk  Folkemelodi  (,,Es  blies  ein  Jager“). 

113.  Gustavas  egne  Tanker.  , Redaktionssekretæren“.  Fransk  Folke- 
melodi. (,,Le  dieu  des  bonnes  gens“.  Beranger). 

114.  Det  nye  Dabylon.  ,,Paa  den  anden  Side“.  Melodi  efter  et  Motiv 
af  Offenbach  (utrykt). 

115.  Professoriiiden.  Omarbejdet  efter  ,,Redaktionssekretæren“  og  i 
sin  nuværende  Form  utrykt.  Melodi  af  Forf. 

116.  Den  forbudne  Frugt.  Utrykt.  Indlagt  i Farcen  af  samme  Navn. 
Mel.  af  Forf. 

117.  Skyttemarsch.  Utrykt.  Melodien  komponeret  for  Kvartet  af  C. 
C.  Møller. 

118.  Ved  det  sidste  Glas.  Utrykt.  ,,Den  forbudne  Frugt“.  Mel.  af 
O.  Diitschs  Opøra  ,,Kroatinden“. 


119.  Afslutning.  Utrykt.  Mel.  af  C.  C.  Møller. 

120.  Loyale  Rim.  Utrykt.  Første  Vers  indlagt  i , »Krinoline  den  Store“. 

^ Melodien,  en  tyd  sk  Folkevise  („Es  blickt  so  hell  der  Mond“). 

121.  Peters  Spindevise.  Utrykt.  Indlagt  i „Krinoline  den  Store“, 
Melodien,  en  tydsk  Folkevise  (,,Sah  ein  Knab  ein  Roslein  stehn“). 

122.  Soren  Pipperups  forste  Sjærlighed.  ,,Redaktionssekretæren‘*.  Me- 
lodien en  dansk  Folkevise:  „I  de  blide  Barndomsdage**. 

123.  Fremad,  frem!  „Herhjemme  og  derovre**.  Mel.  af  Pierre  Du- 
pont  (Zuavsang), 

124. ,. Glem  ej!‘*  ,,En  Introduktion**.  Mel.  af  C.  C.  Møller. 

125.  Serenade.  Utrykt  i sin  nuværende  Form.  Første  Vers  indlagt  i 
,,En  Introduktion**.  Mel.  af  C.  C.  Møller. 

126.  Det  er  haardt.  Utrykt.  Forkortet  sunget  i , »Krinoline  den  Store**. 
Mel.  af  Forf. 

127.  Tjener  og  Berre.  Utrykt.  ,, Soireen  i Laxegade**.  Melodi  af 

Offenbach.  (,.Croquefer**). 

128.  Det  stærke  Rjon.  Utrykt.  I en  tidligere  Form  indlagt  i „Krino- 
line den  Store**.  Melodien  en  italiensk  Folkesang. 

129.  Hvad  skal  man  sige!  Utrykt.  , »Soireen  i Laxegade**.  Melodien 
af  Offenbach.  (,»Barbe-bleu**). 

130.  Tryllegrenen.  Utrykt.  I en  tidligere  Form  indlagt  i ,»Paa  den 
anden  Side**.  Mel.  af  ,»Les  filles  de  marbre**. 

